Kwesi Boakye

**Kwesi Nii-Lante Boakye** (/ˈkweɪsi buːɑːˈtʃiː/ *KWAY-see boo-ah-CHEE*; ba da du'a o nɛ vaala 6, 1999) anɛ America siini di'em-di'em. O anɛ ninkanɛ ka ba mi'i o pamm ka buon o ye, Darwin kʋkɔr, Gumball zua sunf nɛ Cartoon Newyork animated TV series linɛ ka ba buon ye *Amazing World of Gumball* *la* tʋm-tʋm yinne. O mɛ lɛn di'em Gossamer di'ema bɛ *Looney Tunes Show* *ni*. O mɛ da lɛn di'em Manny yʋʋm 2009 la ni, ka ba buonnɛ li ye  Tyler Perry siini *I* *mam na nyaŋ tʋmi li nɛ m mɛŋ*.

## O nyɔvʋm pin'ilʋg
Ba da du'a Kwesi Nii-Lante Boakye nɛ vaala 6, 1999 la ni bɛ Los Angeles linɛ buon ye California ka sʋ'ʋlʋm. Onɛ da an biig o saam biis atan' la wʋsa ni; ba da anɛ Kwame Boateng, nɛ Kofi Siriboe. Boakye's buudi bɛɛ o yidim da yinɛ Ghana na.

## Tʋʋma
Boakye da pinil sini maalig ka an yʋma yuobʋ, o da paasi maal sini banɛ an television diema ka ba buon  *Strong Medicine* nɛ *Inconceivable*. O da paasi maal sininam ban piinɛ nii bɛ NBC soap opera series linɛ buon *Days of Our Lives*. Yʋʋm tusayi nɛ ayuobʋ la (2006), o da paasi maal sini kanɛ buon *Day Break* la nɔɔr ayuobʋ ka ba buon o anina ye James Mathis. O da pinili paasid o kʋkɔr sini pʋʋgin on da an yʋma ayɔpɔi la, anina ka o nɔk o kʋkɔri paas sini kanɛ ka nidibi maalɛ ni ka ba buon *Happy Feet*. O da kɛŋ tuoni yi diema kanɛ buon *The Shield* nɛ *<nowiki/>'Til Death* nɔɔr dakɔɔŋa, one tial la da anɛ yʋʋm tusayi nɛ ayɔpɔi (2007). Yʋʋm kan nɔɔ ni, o da paas sini kanɛ buon *If I Had Known I Was a Genius* la nii an biig. O mɛ da lɛn nɔk o kʋkɔri paas Nick Jr. sini *Ni Hao, Kai-Lan* ni, lini da an o pinilig ka o nɔk o kʋkɔri niŋ diema ni ka nyaan kɛŋ sakur. O da lɛn paas sini maalig ni ka ba buon o ye Turnip bɛ wada yela diem kanɛ buon *Boston Legal* la ni. Yʋʋm tusayi nɛ awai ni (2009), o da paasi maal Tyler Perry sini kanɛ buon *I Can Do Bad All by Myself* la ka ba buon o anina ye Manny. Ba da nɔk o kʋkɔri maal Newspaper Boy ka li bɛ Disney sini banɛ ka saalib pʋ paasi li pʋʋginɛ ka buon yinne *The Princess and the Frog* ka lɛn paas TV ni sini kanɛ an *Men of a Certain Age* la ni ka ba buon o Jamie Thoreau.

Yʋʋm tusayi nɛ piiga ni (2010), o da yi NBC television series *Community* nina ka ba buon o ye Elijah Bennett ka lɛn paas sini diema kanɛ an *Valentine's Day* nii an bikanɛ nwɛɛd nɔba kikiid. Ba da lɛn buon o Andrew bɛ Playhouse Disney television series  ka ba buoni li *Special Agent Oso* ba da buon o William Glass nɛ bɛ TNT TV sini diema kanɛ buon *Hawthorne*. Lin yi yʋʋm tusayi nɛ piinɛ yinne (2011) paae yʋʋm tusayi nɛ piine anaasi ni (2014), o da paas o kʋkɔri maal Darwin Watterson linɛ bɛ Cartoon Network ka ba buon *The Amazing World of Gumball* la. Yʋʋm tusayi nɛ piinɛ anaasi saŋa la (2014), Terrell Ransom Jr. da die o nɔbir. O da paas *Southland* diema ni ka ba buon o Richard, *Hawaii Five-0* ni ka ba da buon o Kevin ka *The Mentalist* ni ka ba da buon o Anthony Rome. Lin yi yʋʋm tusayi nɛ piinɛ yinne (2011) paae yʋʋm tusayi nɛ piinɛ tan (2013) saŋa, Boakye da paas o kʋkɔr Gossamer diem kanɛ bɛ television ni ka ba buon *The Looney Tunes Show* la, ka ba mɛ da yisi li bɛ Cartoon Network. Yʋʋm tusayi nɛ piinɛyi ni (2012), o da paas *Touch* diema ni ka ba buon o ye Farai ka lɛn paas ini kanɛ an *Unconditional* la ni ka ba buon o Macon. O kʋkɔr ka ba nɔki maal one kpɛnɛ lɔr kʋkɔr ka li bɛ YouTube/VRV sini diema kanɛ buon *Bravest Warriors* la. Yʋʋm tusayi nɛ piinɛ naasi ni (2014), Boakye da paasi maal ABC diema kanɛ buon *Mind Games* la ka ba buon o anina ye Tyler.

O da paasi maal sini kanɛ buon *Pocket Listing* ka ba buon o anina ye Billy ka da paas nɔɔr atan maal sini kanɛ buon *Murder in the First* nɛ *Colony*. Di pʋ yʋʋgɛ ka o paasi maal TNT diema kanɛ yʋʋri buon *Claws* ka ba buon o Malik ka mɛ lɛn paasi maal diem kanɛ buon *Tazmanian Devil* ka ba buon o anina ye Ike.

## Sininam
**Sininam nɛ televisinam**

## '''Gbanvɛɛnsa'''